Texnik reglamentlarni ishlab chiqish, ularni tasdiqlash, oʻzgartirish va qoʻshimchalar kiritish hamda bekor qilish tartibi toʻgʻrisidagi nizomni tasdiqlash haqida
(resolution, 2025-02-27)

Oʻzbekiston Respublikasining “Texnik jihatdan tartibga solish toʻgʻrisida”gi Qonuni va Oʻzbekiston Respublikasi Prezidentining “Oʻzbekiston texnik jihatdan tartibga solish agentligining faoliyatini tashkil etish chora-tadbirlari toʻgʻrisida” 2024-yil 28-fevraldagi PQ-91-son qarori ijrosini taʼminlash maqsadida Vazirlar Mahkamasi qaror qiladi: 1. Quyidagilarni nazarda tutuvchi Texnik reglamentlarni ishlab chiqish, ularni tasdiqlash, oʻzgartirish va qoʻshimchalar kiritish hamda bekor qilish tartibi toʻgʻrisidagi nizom ilovaga muvofiq tasdiqlansin: texnik reglamentlarning tuzilishi va mazmuni; texnik reglamentlarni ishlab chiqish tartibi; texnik reglamentlarda davlat tili ustuvorligini taʼminlash tartibi; texnik reglamentlarni ekspertizadan oʻtkazish tartibi; texnik reglamentlarga ilova qilinadigan standartlar roʻyxatini shakllantirish va ularni aktuallashtirish tartiboti; texnik reglamentlarning maʼlumotlar bazasini shakllantirish va yuritish tartibi; texnik reglamentlarni qayta koʻrib chiqish, oʻzgartirish va qoʻshimchalar kiritish, bekor qilish tartibi. 2. Ushbu qarorning bajarilishini nazorat qilish Vazirlar Mahkamasi huzuridagi Oʻzbekiston texnik jihatdan tartibga solish agentligi direktori A.R. Jumanazarov zimmasiga yuklansin. 1. Ushbu Nizom texnik reglamentlarni ishlab chiqish, ularni kelishish, tasdiqlash, maʼlumotlar bazasiga kiritish, qayta koʻrib chiqish, oʻzgartirish va qoʻshimchalar kiritish hamda bekor qilish tartibini belgilaydi. 2. Ushbu Nizomda quyidagi asosiy tushunchalar qoʻllaniladi: Savdodagi texnik toʻsiqlar boʻyicha axborot markazi (keyingi oʻrinlarda — Axborot markazi) — Vazirlar Mahkamasi huzuridagi Oʻzbekiston texnik jihatdan tartibga solish agentligining Oʻzbekiston standartlar instituti tuzilmasida alohida boʻlinma sifatida manfaatdor tomonlarni yangi texnik reglamentlar yoki muvofiqlikni baholash tartib-taomillarining ishlab chiqilayotganligi yoxud mavjud texnik reglamentlar va muvofiqlikni baholash tartib-taomillariga oʻzgartirishlar kiritilayotganligi toʻgʻrisida oʻz vaqtida, ularni ishlab chiqish bosqichida xabardor qilib boruvchi axborot markazi; standart — faoliyatning har xil turlariga yoki ularning natijalariga taalluqli boʻlgan, umumiy va koʻp marta foydalanish uchun qoidalarni, umumiy prinsiplarni yoki tavsiflarni belgilaydigan hamda muayyan sohada tartibga solishning eng maqbul darajasiga erishishga qaratilgan hujjat; texnik reglament — mahsulot xavfsizligining qoʻllanilishi majburiy boʻlgan tavsiflari yoki ular bilan bogʻliq boʻlgan ishlab chiqarish jarayonlari va usullari, qoidalar belgilangan hujjat; texnik reglamentlarni ishlab chiquvchilar — texnik reglamentlarni ishlab chiqish boʻyicha tasdiqlangan dastur asosida texnik reglamentlarni va texnik reglamentlarni qoʻllash boʻyicha uslubiy tavsiyalarning ishlab chiqilishini taʼminlovchi respublika ijro etuvchi hokimiyat organlari yoki xoʻjalik birlashmalari. 3. Texnik reglamentlar uning mazmunini hamda mazkur hujjat bilan majburiy talablar belgilanayotgan mahsulot yoki mahsulotlar guruhini aks ettiruvchi qisqa nomga ega boʻlishi lozim. 4. Texnik reglamentlar loʻnda, oddiy va ravon tilda bayon etilgan boʻlishi kerak. Loyihalar matni turlicha sharhlash va talqin qilinishlarga olib kelmasligi kerak. Loyihalar jumlalari rasmiy til uslubidan va yuridik atamalardan foydalanilgan holda, umumiy qabul qilingan grammatika, imlo va punktuatsiya qoidalariga muvofiq tuzilishi lozim. 5. Texnik reglamentda belgilangan talablar texnik jihatdan tartibga solishning asosiy maqsadlari va prinsiplariga, moddiy-texnik bazani rivojlantirish va ilmiy-texnik rivojlanish darajasiga, shuningdek, Oʻzbekiston Respublikasi qonunchilik hujjatlariga va xalqaro shartnomalarga muvofiq boʻlishi kerak. Texnik reglamentlarda tadbirkorlik subyektlarining tovar bozori ishtirokchilariga ularning bozorga kirishiga toʻsqinlik qiladigan texnik jihatdan tartibga solishning yangi shartlarini oʻrnatadigan normalarni belgilashga yoʻl qoʻyilmaydi. 6. Texnik reglamentlar loyihalarini ishlab chiqishda xalqaro (mintaqaviy) standartlardan toʻliq yoki qisman asos sifatida foydalaniladi, bundan xalqaro (mintaqaviy) standartlar yoki ularning boʻlimlari texnik reglamentning Oʻzbekiston Respublikasining “Texnik jihatdan tartibga solish toʻgʻrisida”gi Qonuni bilan belgilangan maqsadlarga erishish uchun samarasiz yoxud nomuvofiq boʻlgan hollar, shu jumladan, iqlimga oid va geografik oʻziga xos xususiyatlar tufayli samarasiz yoki nomuvofiq boʻlgan hollar mustasno. 7. Texnik reglamentlarda xalqaro standartlar yoki xalqaro standartlar bilan uygʻunlashtirilgan milliy standartlar matni toʻliq yoki qisman keltirilishi yoki ushbu standartlarga havolalar berilishi mumkin. 8. Texnik reglamentlarda mahsulotning zarar yetkazish xavfi va xatari darajasi hisobga olingan holda xavfsizligini taʼminlovchi zaruriy talablar belgilanadi. 9. Texnik reglamentlarda quyidagilar: qaysi mahsulotlarga nisbatan xavfsizlik talablari belgilanayotgan boʻlsa, oʻsha mahsulotlarning TIF TN kodlari koʻrsatilgan holda toʻliq roʻyxati; xavf darajasi hisobga olingan holda aniqlanadigan muvofiqlikni baholash qoidalari, shakllari va tartib-taomillari belgilanishi lozim. Texnik reglamentlar muvofiqlikni tasdiqlash sxemalarini, berilgan muvofiqlik sertifikatining amal qilish muddatini uzaytirish tartibini, atamalarga, oʻram, qadoqlarga, tamgʻalashga yoki yorliqlarga doir talablarni va ularni qoʻllash qoidalarini, sinash va oʻlchash usullarining birligini taʼminlovchi, shuningdek mahsulot xavfsizligini taʼminlashga doir boshqa talablarni ham oʻz ichiga olishi mumkin. 10. Texnik reglamentlarda mahsulotning konstruksiyasiga va bajarilishiga doir talablar boʻlmasligi kerak, bundan mahsulotning konstruksiyasiga va bajarilishiga nisbatan insonning hayotiga va sogʻligʻiga zarar yetkazilishi xavfi darajasi hisobga olingan talablar mavjud emasligi sababli mahsulot xavfsizligi taʼminlanmaydigan hollar mustasno. 11. Texnik reglamentlarda mahsulotlarni muomalaga chiqarish shartlari belgilanadi, bunda mahsulotning texnik reglamentda belgilangan talablarga muvofiqligi va bu haqda isteʼmolchiga maʼlumot yetkazish qoidalari oʻrnatiladi. Xavf darajasini hisobga olgan holda belgilanadigan muvofiqlikni baholash qoidalari, shakllari va tartiblari, shuningdek, muvofiqlikni tasdiqlash sxemalari va muvofiqlik belgisini qoʻllash oʻrnatilgan tartibda tasdiqlangan muvofiqlikni baholash qoidalari asosida belgilanadi. 12. Texnik reglamentlar rasmiy eʼlon qilingan sanadan eʼtiboran kamida olti oy oʻtgach amalga kiritiladi. Texnik reglamentda uni amalga kiritish bilan bogʻliq boʻlgan oʻtish davri vaqtini belgilovchi muddati va shartlar nazarda tutilishi, ushbu davr mobaynida texnik reglamentning amalga kiritilishi hamda mahsulotning ishlab chiqarilishiga doir masalalar hisobga olinishi kerak. Agar texnik reglamentni qayta koʻrib chiqish yakunlariga koʻra mahsulotga doir texnik talablar oʻzgarmagan yoki ahamiyatsiz tarzda oʻzgargan boʻlsa, oʻtish davri belgilanmaydi. Texnik reglamentlarda yoki ular tasdiqlangan normativ-huquqiy hujjatlarda oʻtish davrida texnik reglamentlarning qoʻllanilishiga oid boshqa shartlar ham koʻrsatilishi mumkin. 13. Texnik reglament loyihalari ushbu Nizomga 1-ilovada keltirilgan Texnik reglamentlarni ishlab chiqish, ularni tasdiqlash, oʻzgartirish va qoʻshimchalar kiritish hamda bekor qilish sxemasiga asosan ishlab chiqiladi, tasdiqlanadi, oʻzgartirish va qoʻshimchalar kiritiladi hamda bekor qilinadi. 14. Texnik reglamentlarni ishlab chiqish boʻyicha dastur loyihasiga asoslantirilgan takliflar respublika ijro etuvchi hokimiyat organlari va xoʻjalik birlashmalari tomonidan tegishli manfaatdor tomonlar takliflarini hisobga olgan holda tayyorlanadi va Oʻzbekiston texnik jihatdan tartibga solish agentligiga (keyingi oʻrinlarda — maxsus vakolatli davlat organi) har yilning 1-noyabriga qadar taqdim etiladi. 15. Kelib tushgan takliflar tahlili asosida maxsus vakolatli davlat organi texnik reglamentlarni ishlab chiqish dasturi loyihasini tayyorlaydi va uni takliflar kelib tushgach, 30 ish kuni mobaynida Vazirlar Mahkamasiga kiritadi. Texnik reglamentlarni ishlab chiqish dasturlari Oʻzbekiston Respublikasi Vazirlar Mahkamasining qarorlari bilan tasdiqlanadi. 16. Texnik reglamentlar ularni ishlab chiqish boʻyicha tasdiqlangan dastur asosida ishlab chiqiladi. 17. Texnik reglament loyihalari ularni ishlab chiqish uchun masʼul qilib belgilangan texnik reglamentlarni ishlab chiquvchilar tomonidan ishlab chiqiladi. Texnik reglament loyihalarini tayyorlash uchun ishchi guruhlar tuzilishi mumkin. 18. Texnik reglamentlarni ishlab chiquvchilar texnik reglamentlarni ishlab chiqish bilan bir vaqtning oʻzida ularni qoʻllash boʻyicha uslubiy tavsiyalar ham ishlab chiqadilar. Ushbu tavsiyalarda texnik reglamentlarda belgilangan muvofiqlikni baholash qoidalari, shakllari va tartib-taomillari tushuntiriladi va ular ushbu reglamentlarning izchil qoʻllanilishini taʼminlaydi. 19. Texnik reglamentlarni ishlab chiquvchilar oʻz veb-saytlarida ushbu Nizomga 2-ilovada keltirilgan shakldagi Texnik reglamentlar, ularga oʻzgartirish va (yoki) qoʻshimchalar kiritish yoxud bekor qilish loyihasining ishlab chiqilishi boshlanganligi (muhokama qilinishi yakunlanganligi) toʻgʻrisidagi xabarnomani joylashtiradi. Texnik reglamentlar loyihasining ishlab chiqilayotgani toʻgʻrisidagi xabarnoma manfaatdor taraflarni xabardor qilish maqsadida Axborot markaziga taqdim etilishi lozim. 20. Texnik reglamentlarni ishlab chiqish yoki texnik reglamentlarga oʻzgartirish va qoʻshimchalar kiritish, mahsulot importiga yoki eksportiga sezilarli taʼsir koʻrsatishi mumkin boʻlsa hamda Oʻzbekiston Respublikasi tomonidan chet davlatlar bilan ikki tomonlama yoxud koʻp tomonlama shartnomalar tuzilgan boʻlsa, texnik reglamentlarni ishlab chiquvchilar texnik reglamentlarni ishlab chiqish sabablarini ushbu davlatlarning soʻroviga koʻra tushuntirib berishi kerak boʻladi. 21. Texnik reglamentni ishlab chiqishda texnik reglamentlarni ishlab chiquvchilar oʻz veb-saytida texnik reglament loyihasining ikki oy muddatda muhokama qilinishini tashkil qiladi. 22. Texnik reglament loyihasi yuzasidan muhokama tugagach, texnik reglamentlarni ishlab chiquvchilar uch ish kuni ichida oʻz veb-saytida ushbu texnik reglamentlar, ularga oʻzgartirish va (yoki) qoʻshimchalar kiritish yoxud bekor qilish loyihasi boʻyicha muhokama yakunlanganligi toʻgʻrisidagi xabarnomani joylashtiradi hamda ushbu xabarnomani Axborot markaziga taqdim etadi. Muhokama natijalariga koʻra ushbu Nizomga 3-ilovaga muvofiq Texnik reglamentlar, ularga oʻzgartirish va (yoki) qoʻshimchalar kiritish yoxud bekor qilish loyihasi boʻyicha taklif va eʼtirozlarni koʻrib chiqish jadvali shakllantiriladi. Loyiha yuzasidan Axborot markazi manfaatdor taraflar sharhlarini yoʻllagan boʻlsa, ushbu taklif va eʼtirozlar ham koʻrib chiqiladi va jadvalga kiritiladi. 23. Texnik reglamentlar loyihalari oʻn ish kuni ichida kelib tushgan takliflar va eʼtirozlarni hisobga olgan holda qayta ishlanadi hamda ekspertizadan oʻtkazish maqsadida vakolatli va (yoki) maxsus vakolatli davlat organi huzurida belgilangan tartibda tashkil etilgan Texnik jihatdan tartibga solish sohasidagi ekspert komissiyasiga (keyingi oʻrinlarda — ekspert komissiyasi) koʻrib chiqish uchun yuboriladi. 24. Texnik reglamentlarni ekspert komissiyalari tomonidan ekspertizadan oʻtkazish Vazirlar Mahkamasining 2024-yil 25-martdagi 153-son qarori bilan tasdiqlangan Texnik jihatdan tartibga solish sohasidagi ekspert komissiyasi toʻgʻrisidagi nizomga asosan amalga oshiriladi. 25. Texnik reglamentlarni ishlab chiquvchilar tomonidan ekspertiza natijalari boʻyicha qaytarilgan texnik reglament loyihasi berilgan taklif va eʼtirozlarni inobatga olgan holda, oʻn ish kuni mobaynida qayta koʻrib chiqiladi va ekspert komissiyasiga qaytadan kiritiladi. 26. Texnik reglamentlarni ishlab chiquvchilar ekspert komissiyasining yakuniy xulosasini veb-saytda eʼlon qiladi, shuningdek, maxsus vakolatli davlat organiga oʻz rasmiy veb-saytlarida eʼlon qilishi uchun taqdim etadi. 27. Texnik reglament va uni tasdiqlashni nazarda tutuvchi normativ-huquqiy hujjat loyihasini tayyorlash, kelishish va kiritish Oʻzbekiston Respublikasi Vazirlar Mahkamasining reglamentida belgilangan tartibda amalga oshiriladi. 28. Texnik reglament loyihalari tegishli vazirlik va idoralarga kelishuvga kiritilganda xorijiy tajriba asosidagi tahlil biriktiriladi. 29. Ushbu loyiha bilan bir vaqtda ishlab chiqilgan texnik reglamentlarni qoʻllash boʻyicha uslubiy tavsiyalar texnik reglamentlarni ishlab chiquvchilar tomonidan tasdiqlanadi. 30. Texnik reglamentlar loyihalari davlat tilida tayyorlanadi va qabul qilinadi. 31. Texnik reglamentlarda, shuningdek, unga ilova qilinadigan hujjatlarda davlat tilida mavjud boʻlgan soʻz va atamalar oʻrniga xorijiy soʻzlarni qoʻllashga yoʻl qoʻyilmaydi. 32. Texnik reglamentda mahsulotlarga oʻrnatilayotgan majburiy xavfsizlik talablari (oʻrov, tamgʻalash yoki yorliqlar, ularni qoʻllash qoidalari va boshqalar) ustuvor ravishda davlat tilida boʻlishi majburiy etib belgilanadi. 33. Texnik reglamentlar loyihalarida tegishli sohaga oid yangi soʻz va atama birinchi marta qoʻllanadigan taqdirda, texnik reglamentni ishlab chiquvchi taklif etayotgan yangi soʻz va atamani qoʻllash boʻyicha Vazirlar Mahkamasi huzuridagi Atamalar komissiyasining xulosasini olishi kerak. 34. Texnik reglamentlar loyihalari matni davlat tili talablariga mosligi, imlo, uslubiy, grammatik va punktuatsiya qoidalariga muvofiqligi yuzasidan lingvistik ekspertizadan oʻtkaziladi. 35. Texnik reglamentlarni ishlab chiquvchilar texnik reglamentning yakuniy loyihasi Vazirlar Mahkamasiga taqdim etilgandan soʻng oʻn ish kuni ichida texnik reglamentlar talablariga rioya etilishini ixtiyoriy ravishda taʼminlovchi oʻzaro bogʻliq standartlarni hamda texnik reglamentlarda belgilangan mahsulotlarning muvofiqligini baholash uchun zarur boʻlgan namunalar olish, sinash va oʻlchash usullarini belgilovchi standartlar roʻyxatini (keyingi oʻrinlarda — standartlar roʻyxati) shakllantiradi va maxsus vakolatli davlat organiga taqdim etadi. 36. Standartlar roʻyxati loyihalari texnik reglament loyihasining har bir zarur tarkibiy elementlari uchun quyidagi ustuvorliklarni hisobga olgan holda shakllantiriladi: xalqaro standartlarga aynan oʻxshash (IDT) standartlar; xalqaro standartlarga nisbatan modifikatsiyalangan (MOD) standartlar; Mustaqil Davlatlar Hamdoʻstligiga aʼzo mamlakatlarning standartlashtirish, metrologiya va sertifikatlashtirish boʻyicha Davlatlararo kengashi doirasida qabul qilingan standartlar yoki mintaqaviy standartlar asosida ishlab chiqilgan milliy standartlar; milliy standartlar; xorijiy mamlakatlarning standartlari. 37. Standartlar roʻyxati loyihalarini ishlab chiqishda texnik reglamentlarni ishlab chiquvchilar: texnik reglament talablarini tahlil qiladi va texnik reglamentni texnik jihatdan tartibga solish obyektlari yoki guruhlari roʻyxatini, shuningdek, har bir obyekt yoki texnik reglamentni texnik tartibga solish obyektlari guruhi uchun texnik reglamentda belgilangan talablar roʻyxatini tuzadi; ushbu Nizomning 36-bandida belgilangan ustuvorliklarni hisobga olgan holda ushbu standartlarni qoʻllash natijasida texnik reglamentlar talablariga muvofiqligini taʼminlash va texnik tartibga solish obyektlarining texnik reglamentlarga muvofiqligini baholashda tadqiqotlar (sinovlar) oʻtkazish imkoniyatini aniqlash maqsadida tahlil qiladi. 38. Standartlar roʻyxati ushbu Nizomga 4 va 5-ilovaga asosan Texnik reglamentlar talablariga rioya etilishini ixtiyoriy ravishda taʼminlovchi standartlar hamda Texnik reglamentlar talablarini qoʻllash va bajarish hamda mahsulotning muvofiqligini baholash (tasdiqlash) uchun zarur boʻlgan namunalar olish, sinash va oʻlchash usullarini belgilovchi standartlar roʻyxati jadvallariga tegishli standartlarga oid maʼlumotlarni kiritish orqali shakllantiriladi. 39. Texnik reglamentlarni ishlab chiquvchilar amaldagi texnik reglamentlar talablariga rioya etilishini taʼminlovchi standartlar roʻyxatini yiliga kamida bir marotaba koʻrib chiqishni hamda zarur hollarda yangilash boʻyicha asoslangan takliflar tayyorlash va maxsus vakolatli davlat organiga taqdim etilishini taʼminlaydi. 40. Maxsus vakolatli davlat organi tomonidan standartlar roʻyxati ularning texnik reglament loyihasidagi koʻrsatkichlarga muvofiqligi va toʻliq qamrab olinganligi, shuningdek, standartlarning aktualligi jihatidan koʻrib chiqiladi. 41. Texnik reglament talablari bevosita bajarilganda texnik reglamentlar talablariga rioya etilishini taʼminlovchi standartlar roʻyxati shakllantirilmaydi. 42. Standartlar roʻyxati texnik reglamentda muvofiqlikni baholash talablari mavjud boʻlmagan hollarda yoki mahsulotning texnik reglamentlar talablariga muvofiqligini baholash sinash va oʻlchashlarsiz amalga oshiriladigan hollarda shakllantirilmaydi. 43. Shakllantirilgan standartlar roʻyxati Vazirlar Mahkamasining texnik reglamentlarni tasdiqlash toʻgʻrisidagi qarori rasmiy eʼlon qilingan kundan boshlab 30 ish kuni ichida maxsus vakolatli davlat organi rahbari buyrugʻi bilan tasdiqlanadi. 44. Maxsus vakolatli davlat organi Vazirlar Mahkamasining texnik reglamentni tasdiqlash toʻgʻrisidagi qarori qabul qilingan kundan eʼtiboran besh ish kunida texnik reglamentni maʼlumotlar bazasiga kiritadi. 45. Texnik reglamentlarning belgilanishi “UzTR” indeksidan soʻng nuqta belgisi, Vazirlar Mahkamasining texnik reglamentni tasdiqlash toʻgʻrisidagi qarorining tartib raqami soʻng defis belgisi hamda roʻyxatga olingan tartib raqami (uch xonali son) va ikki nuqta bilan ajratilgan tasdiqlangan yilidan iborat boʻladi. Misol uchun: “UzTR”.191-001:2024. Bunda amaldagi texnik reglamentlar qayta koʻrib chiqilgan hollarda ularning belgilanishiga roʻyxatga olingan tartib raqami saqlangan holda tegishli oʻzgartirishlar kiritiladi. Tartib raqami maxsus vakolatli davlat organi tomonidan belgilanadi. 46. Texnik reglamentlar, ularga kiritilgan oʻzgartirish va (yoki) qoʻshimchalar hamda ularning kuchga kirish sanasi toʻgʻrisidagi maʼlumotlar maxsus vakolatli organning rasmiy veb-saytida eʼlon qilinadi. 47. Maxsus vakolatli davlat organi tasdiqlangan texnik reglamentlar, ularga kiritilgan oʻzgartirish va (yoki) qoʻshimchalarni, shuningdek, texnik reglamentlarga ilova qilinadigan standartlar roʻyxati mavjud boʻlsa, ushbu standartlar roʻyxatining oʻz rasmiy veb-saytida joylashtirilishini taʼminlaydi. 48. Texnik reglamentlarni ishlab chiquvchilar texnik reglamentlarning dolzarbligi va Oʻzbekiston Respublikasining “Texnik jihatdan tartibga solish toʻgʻrisida”gi Qonunining 13-moddasida belgilangan maqsadlarga muvofiqligi nuqtai nazaridan qayta koʻrib chiqilishini (tekshirilishini) taʼminlaydilar. Texnik reglamentlar: kuchga kirgan kundan eʼtiboran; texnik reglamentlarni dastlabki tarzda qayta koʻrib chiqish natijalariga koʻra ularga kiritilgan oʻzgartirishlar va (yoki) qoʻshimchalar kuchga kirgan kundan eʼtiboran; tegishli vakolatli davlat organlari tomonidan dastlabki tarzda qayta koʻrib chiqish natijalariga koʻra ular oʻzgarishsiz qoldirilganligi toʻgʻrisida axborot taqdim etilgan kundan eʼtiboran besh yilda kamida bir marta qayta koʻrib chiqiladi. 49. Agar texnik reglamentlarning qabul qilinishiga sabab boʻlgan holatlar yoki sabablar boshqa mavjud boʻlmasa yoxud oʻzgartirilgan holatlar yoki sabablar savdoga nisbatan kamroq cheklovli taʼsir koʻrsatadigan usullardan foydalanishga imkon bersa, texnik reglamentga tegishli oʻzgartirishlar va qoʻshimchalar kiritiladi yoki texnik reglament bekor qilinadi. Qayta koʻrib chiqish (tekshirish) natijalari boʻyicha xulosaning nusxasi maxsus vakolatli davlat organiga taqdim etiladi. 50. Texnik reglamentlarga oʻzgartirish va (yoki) qoʻshimchalar kiritish texnik reglamentlarni ishlab chiqish tartibida amalga oshiriladi. Bunda amaldagi texnik reglament ishlab chiquvchilari tomonidan maxsus vakolatli davlat organiga tegishli texnik reglamentga kiritilishi rejalashtirilayotgan oʻzgartirish va (yoki) qoʻshimchalar yuzasidan asoslantirilgan takliflar kiritiladi. 51. Texnik reglamentlar Oʻzbekiston Respublikasi “Texnik jihatdan tartibga solish toʻgʻrisida”gi Qonunining 13-moddasida belgilangan maqsadlarga, moddiy-texnik bazani rivojlantirish va ilmiy-texnik rivojlanish darajasiga, shuningdek, Oʻzbekiston Respublikasi tomonidan imzolangan xalqaro shartnomalarga mos kelmasa, ularni qayta koʻrib chiqish (tekshirish) xulosasi yoki maxsus vakolatli davlat organining xulosasi asosida oʻrnatilgan tartibda bekor qilinadi. 52. Ushbu Nizom talablari buzilishida aybdor shaxslar qonunchilik hujjatlarida belgilangan tartibda javob beradilar. BosqichlarSubyektlarTadbirlarIjro muddati1-bosqichRespublika ijro etuvchi hokimiyat organlari yoki xoʻjalik birlashmalariTexnik reglamentlarni ishlab chiqish boʻyicha takliflarni Oʻzbekiston texnik jihatdan tartibga solish agentligiga (keyingi oʻrinlarda — maxsus vakolatli davlat organi) kiritadiHar yili 1-noyabrga qadar2-bosqichMaxsus vakolatli davlat organiTexnik reglamentlarni ishlab chiqish boʻyicha takliflarni tahlil qiladi. Texnik reglamentlarni ishlab chiqish dasturi loyihasini tayyorlaydi va Vazirlar Mahkamasiga kiritadiTakliflar kelib tushgach, 30 ish kuni mobaynida3-bosqichVazirlar MahkamasiTexnik reglamentlarni ishlab chiqish dasturini tasdiqlaydi-4-bosqichTexnik reglamentlarni ishlab chiquvchilarTexnik reglament loyihasini hamda ularni qoʻllash boʻyicha uslubiy tavsiyalarni ishlab chiqadiTasdiqlangan dasturda belgilangan muddatlarda5-bosqichTexnik reglamentlarni ishlab chiquvchilarBelgilangan shakldagi texnik reglamentlar loyihasi ishlab chiqilishi boshlanganligi toʻgʻrisidagi xabarnomani oʻz rasmiy veb-saytlarida joylashtiradilar. Mazkur loyiha ishlab chiqilayotgani toʻgʻrisidagi xabarnomani manfaatdor taraflarni xabardor qilish maqsadida belgilangan tartibda Axborot markaziga joʻnatadilarLoyiha ishlab chiqilishi boshlangan kundan eʼtiboran uch ish kunida6-bosqichTexnik reglamentlarni ishlab chiquvchilarOʻz rasmiy veb-saytlarida texnik reglament loyihasini muhokamaga joylashtiradilarLoyiha ishlab chiqilgach, ikki oy muddatga7-bosqichTexnik reglamentlarni ishlab chiquvchilarOʻz rasmiy veb-saytlarida belgilangan shakldagi texnik reglamentlar loyihasi muhokamasi yakunlanganligi toʻgʻrisidagi xabarnomani joylashtiradilarUch ish kuni mobaynida8-bosqichTexnik reglamentni ishlab chiquvchilar,Ekspert komissiyasiTexnik reglament loyihasini ekspertizadan oʻtkazish uchun belgilangan tartibda tuzilgan Texnik jihatdan tartibga solish sohasidagi ekspert komissiyasiga kiritadiOʻttiz kun muddatda9-bosqichTexnik reglamentni ishlab chiquvchilarTexnik reglament loyihasini idoralararo kelishuv uchun tegishli vazirlik va idoralarga kiritadi-10-bosqichTexnik reglamentni ishlab chiquvchilarTexnik reglamentning yakuniy loyihasini belgilangan tartibda Vazirlar Mahkamasiga kiritadi-11-bosqichTexnik reglamentni ishlab chiquvchilarTexnik reglamentlarga ilova qilinadigan standartlar roʻyxatini shakllantiradi va maxsus vakolatli davlat organiga tasdiqlash uchun kiritadiOʻn ish kuni12-bosqichMaxsus vakolatli davlat organiVazirlar Mahkamasining texnik reglamentni tasdiqlash toʻgʻrisidagi qarori qabul qilingandan soʻng shakllantirilgan standartlar roʻyxatini tasdiqlaydiOʻttiz ish kuni muddatda13-bosqichMaxsus vakolatli davlat organiVazirlar Mahkamasining texnik reglamentni tasdiqlash toʻgʻrisidagi qarori qabul qilingandan soʻng ushbu texnik reglamentni texnik reglamentlarning maʼlumotlar bazasiga kiritadiBesh ish kuni mobaynida 1. Texnik reglamentlar, ularga oʻzgartirish va (yoki) qoʻshimchalar kiritish yoxud bekor qilish boʻyicha loyiha nomi2. Texnik reglamentlar, ularga oʻzgartirish va (yoki) qoʻshimchalar kiritish yoxud bekor qilish boʻyicha loyihani ishlab chiqish uchun masʼul organ3. Texnik reglamentlar, ularga oʻzgartirish va (yoki) qoʻshimchalar kiritish yoxud bekor qilish boʻyicha loyiha obyektlari 4. Texnik reglamentlar, ularga oʻzgartirish va (yoki) qoʻshimchalar kiritish yoxud bekor qilish boʻyicha loyiha maqsadi5. Texnik reglamentlar, ularga oʻzgartirish va (yoki) qoʻshimchalar kiritish yoxud bekor qilish loyihasi boʻyicha eʼtiroz va takliflarni (fikr-mulohazalarni) yuborish uchun pochta manzili, telefon raqamlari, elektron pochta manzili6. Texnik reglamentlar, ularga oʻzgartirish va (yoki) qoʻshimchalar kiritish yoxud bekor qilish boʻyicha loyiha muhokamaga joylanadigan sana (muhokama qilinishi yakunlangan sana) Texnik reglamentlar, ularga oʻzgartirish va (yoki) qoʻshimchalar kiritish yoxud bekor qilish loyihasi boʻyicha taklif va eʼtirozlarni koʻrib chiqishJADVALI_________________________________________________________________________________________________texnik reglament, ularga oʻzgartirish va (yoki) qoʻshimchalar kiritish yoxud bekor qilish loyihasining nomiTexnik reglamentning tegishli qismi, bandiTaklif va eʼtirozlarni taqdim etgan tashkilot nomi (xat raqami va sanasi, manzili mavjud boʻlganda), jismoniy shaxsning ismi va familiyasi, manzili (mavjud boʻlsa)Taklif va eʼtirozlarKoʻrib chiqish natijasi1234 T/rTexnik reglamentning aniq qismi, bandiStandartning belgilanishiStandartning nomlanishiIzoh12345 T/rTexnik reglamentning aniq qismi, bandiStandartning belgilanishiStandartning nomlanishiIzoh12345